section_heading: Opis dobra
paragraph_text: Središnji dio nadsvođen je kupolom, u donjoj zoni rastvorenom prozorima. Staro gotičko svetište s vrijednim freskama iz nekoliko faza pretvoreno je u bočnu kapelu s crkvom povezanu lučnim otvorima. Osim baroknog oltara, inventar potječe s početka 20. st. Crkva je primjer projektantskog pristupa koji valorizira zatečenu povijesnu situaciju i prezentira postojeće vrijednosti unutar moderne arhitekture prve polovice 20. st.